
Garancia Fogászati Kezelésekre
Dental Expert Hungary

Köszönjük, hogy megtisztelte rendelőnket bizalmával. Mivel fontos számunkra, hogy minden esetben a legjobb minőséget biztosítsuk pácienseink számára annak érdekében, hogy a nálunk elvégzett fogászati kezelések eredményét hosszú ideig élvezhessék, az általunk végzett fogászati kezelésekre garanciát biztosítunk. Kérjük, hogy olvassa el figyelmesen, és ha kérdése van, forduljon munkatársainkhoz, akik bármikor szívesen állnak rendelkezésére további információkkal. Kérjük, hogy vegye figyelembe, hogy az egyes kezelésekhez tartozó garancia ideje változó, illetve nem minden kezelésre vonatkozik, (például az ideiglenes pótlásokhoz, fogfehérítéshez, harapásemelő sínekhez nem kínálunk garanciát azok rövid élettartama és a használatból eredő elváltozásai miatt). Ezeket a kivételeket részletesen is megtalálja a dokumentumban.
1. Koronák, hidak, héjak (fém-kerámia, fémmentes kerámia, cirkónium-kerámia, E.Max)
Ezekre a pótlásokra 4 év garanciát vállalunk, amennyiben a hibát a technikai laboratórium mulasztása, anyaghiba vagy illeszkedési probléma okozta (vagyis a pótlás meglazul vagy kiesik). A 4 éves garancia idején belül vállaljuk: 
· Amennyiben lehetséges, a pótlás javítását 
· Amennyiben a pótlás javítása nem lehetséges, az eredetivel megegyező típusú új korona/híd készítését 
· Amennyiben a porcelán héj eltörik, elkészítjük újra ugyanazt a típusú porcelán héjat, vagy beszámítjuk az árát egy korona készítésének árába, a mindenkori árlistánk szerint 

2. Inlay, onlay, overlay (porcelán vagy porcelán-szilikát)
Ezekre a pótlásokra 4 év garanciát vállalunk, amennyiben a hibát a technikai laboratórium mulasztása, anyaghiba vagy illeszkedési probléma okozta, vagyis a pótlás eltörik vagy kiesik). A 4 éves garancia idején belül vállaljuk: 
· Amennyiben lehetséges, az inlay, onlay vagy overlay javítását 
· Amennyiben a pótlás javítása nem lehetséges, az eredetivel megegyező típusú új inlay, onlay vagy overlay készítését. A fenti pótlások kontraindikációja esetén felajánljuk új korona készítését, és az eredeti pótlás árát beszámítjuk az új korona árába, amennyiben annak az eltér az eredeti, törött fogmű árától , a mindenkori árlistánk szerint.

3. Tömés, barázdazárás
Ha a tömés kiesik 2 éven belül, ingyenesen pótoljuk azt.

4. Fogászati implantátumok
A praxisunkban dolgozó szájsebészeink által behelyezett fogászati implantátumokra 3-10 évig terjedő garanciát kínálunk, amennyiben az implantátum gyártási hibás volt. Az implantátumokra rögzített koronákra a hagyományos koronákkal megegyező garancia vonatkozik. (ld. 1. pont) 
5. Ideiglenes tömések, koronák, hidak, gyökértömések
Semmiféle ideiglenes fogászati munkára nem kínálunk garanciát.
6. Szállás, utazás, egyéb személyes kiadások
Jelen garancia tárgyát nem képezi semmilyen, a fogászati kezelésekkel összefüggő költség, ide értve az utazási költésgeket (országon belül vagy külföldről), szállásköltséget és egyéb személyes kiadásokat.
Kérjük vegye figyelembe, hogy az alábbi tényezők érvénytelenítik a fenti pontokban részletezett garanciákat:
· amennyiben a páciens évente minimum egy alkalommal (vagy az egyénileg megállapított szükséges rendszerességgel) nem jelenik meg kontrollvizsgálaton, illetve szájhigiéniás kezelésen
· a minimálisan elvárható és otthoni körülmények között kivitelezhető fog- és szájápolás hiánya esetén
· amennyiben a páciens nem követi a kezelések alatt és után kapott instrukciókat
· amennyiben a páciens rövid időn belül nagyobb mértékű súlyvesztést vagy súlygyarapodást ér el
· amennyiben a páciensnél természetes okokból (életkor, életvitel, krónikus betegségek, hormonális változások, stb) miatt csontpusztulás, illetve csontsűrűség vesztés áll fenn
· [bookmark: _GoBack]a kezelés idején még nem fennálló betegség és kezelés esetén, illetve amennyiben a páciens ezt az állapotot nem hozta fogorvosa tudtára (ide értve a cukorbetegséget, epilepsziát, csontritkulást, autoimmun betegségeket, daganatos betegségeket, sugárkezelést, kemoterápiát)
· balesetből eredő sérülések esetén, ide értve a sportbaleseteket is
· amennyiben a páciens nálunk készült fogművein más rendelőben dolgozó fogorvos módosításokat hajtott végre 

Jelen szerződésben nem szabályozott kérdésekben a PTK és a vonatkozó magyar jogszabályok rendelkezései az irányadók. A felek kijelentik, hogy esetleges vitás kérdéseket békés úton kívánják rendezni.

